Vermiste Kaapse prokureur gevindJohan Loubser Die 32-jarige prokureur van Kaapstad wat Dinsdagoggend spoorloos verdwyn het, is gevind. Johan Loubser se stiefma, Hannelie Loubser, het bevestig hy is gevind. “Johan is gevind; sal later besonderhede hê,” het sy gesê. Op ŉ vraag of Johan ongedeerd gevind is, het sy gesê “hy is in ŉ slegte toestand fisies en emosioneel maar hy is oukei”. Johan moes 09:00 Dinsdagoggend by die hooggeregshof in Kaapstad gewees het, maar het nie opgedaag nie. Sy werkgewer is na sy woonstel in Bloubergstrand nadat hy nie by die hof opgedaag het nie. “Hy het gesien die woonstel is gesluit en het by die motorhuis ingekom waar hy Johan se motor gesien het,” het Loubser vroeër gesê. Sy woonsteldeur is ook oopgebreek en sy selfoon en beursie is in die woonstel gevind.